24. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.83476 της 4/14 Αυγ.1972 (ΦΕΚ Β΄  584) Περί των τμηματικών και πτυχιακών εξετάσεων των σπουδαστών της Ανωτάτης Βιομηχανικής Σχολής Πειραιώς. Έχοντες υπ’ όψει : α) Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ.1 του Ν.Δ. 4263/62 και β) την πρότασιν της Συνελεύσεως των καθηγητών της Ανωτάτης Βιομηχανικής Σχολής Πειραιώς την διατυπωθείσαν κατά την συνεδρίαν αυτής της 26.5.1972, αποφασίζομεν : Ορίζομεν όπως επί των τμηματικών και πτυχιακών εξετάσεων των σπουδαστών της Ανωτάτης Βιομηχανικής Σχολής Πειραιώς ως και λοιπών θεμάτων ρυθμιζομένων δια της υπ’ αριθ. 53035/10.5. 72 αποφάσεως ημών «περί ρυθμίσεως θεμάτων τμηματικών και πτυχιακών εξετάσεων φοιτητών, των Ανωτάτων Σχολών» δεν εφαρμόζονται αι αντίστοιχοι διατάξεις της υπ’ αριθ.11394/24.2.72 ημετέρας ομοίας «περί τμηματικών και πτυχιακών εξετάσεων της Ανωτάτης Βιομηχανικής Σχολής Πειραιώς». Η παρούσα δημοσιευθήτω δια της Εφημερίδος της Κυβερνήσεως. 